Samaritaan sterf toe hy onder bakkie belandArgieffoto ter illustrasie ŉ Man in sy 30’s is Saterdag op ŉ plaas in Kameelfontein, noord van Pretoria, oorlede nadat hy onder ŉ bakkie beland het. “Die man het glo stilgehou om te help nadat ŉ bakkie op ŉ grondpad in die modder vasgeval het,” het Russel Meiring, woordvoerder van ER24, in ŉ verklaring gesê. “Terwyl hy die bakkie gestoot het, het dit glo teruggerol en oor hom gery.” Die man was reeds dood toe paramedici by die toneel opgedaag het. Plaaslike owerhede stel ondersoek in.